cyanic-selkie/wikianc huggingface dataset:
Velling
Velling er mat som består av noen korntyper - slik som malt havre, hvete, rug eller ris - varmet eller kokt i vann eller melk. Den er tynnere enn grøt, og kan oftere drikkes snarere enn spises og trenger ikke varmes. Historisk sett har velling vært en basismatvare i det vestlige kosthold, spesielt for bønder. Velling lages ofte på hirse, bygg eller, i harde tider, på kastanjenøttmel eller til og med de mindre bitre eikenøttene. Velling er også en uttrykk i dagligspråket for en hvilken som helst vandig eller flytende matrett av ukjent karakter, f.eks. ertesuppe.
Selv om den faktiske medisinske bruken ikke er bevist, har velling historisk sett blitt betraktet som en viktig form for næring for syke.
Bayesisk inferens
Bayesisk inferens er en metode for statistisk inferens hvor Bayes’ teorem brukes for å oppdatere sannsynligheten for en hypotese etterhvert som flere bevis eller informasjon blir tilgjengelig. Bayesisk inferens er en viktig teknikk i statistikk, og spesielt i matematisk statistikk. Bayesisk oppdatering er særlig viktig i dynamisk analyse av en sekvens med data. Bayesisk inferens anvendes i mange aktiviteter, deriblant naturvitenskap, ingeniørvitenskap, filosofi, medisin, sport og rettsvitenskap. I filosofien til beslutningsteori, er bayesisk inferens nært beslektet med subjektiv sannsynlighet («bayesisk sannsynlighet»).
Hendrik Christian Andersen
Hendrik Christian Andersen (født 15. april 1872 i Bergen, død 19. desember 1940 i Roma) var en norsk-amerikansk billedhugger, maler og byplanlegger med noe så sjeldent som sitt eget museum i Roma, en av de mer ukjente turistattraksjonene i den italienske hovedstaden.
Bare fire utlendinger har fått sitt eget museum i Roma: John Keats, Shelley, Goethe og Andersen. Da han døde i 1940, hadde han testamentert alt til den italienske stat, medregnet rundt 300 grafiske arbeider, 200 malerier og 300 skulpturer. Eneste klausul var at adoptivsøsteren Lucie skulle disponere praktvillaen så lenge hun levde. Etter hennes død i 1978 ble huset totalrestaurert av staten med offisiell åpning ved tusenårsskiftet 1999/2000.
Bakgrunn
Hendrik Christian Andersen var sønn av vognmann Anders Andersen fra Lærdal og Helene Monsine Monsen fra Bergen. Samme år utvandret hans far til USA, og i 1873 fulgte resten av familien etter. De bosatte seg i Newport i Rhode Island i USA året etterpå. Som ung mann begynte han å arbeide med skulptur, han omgikkes den velstående eliten i byen, og var kunstlærer for Gertrude Vandebilt Whitney. I USA ble yngstebroren Arthur født. Eldstebroren Andreas utdannet seg til maler, og en rekke av hans bilder er utstilt i museet i Roma.
Etter kunstskolen i Boston reiste Hendrik Christian i 1894 rundt i Europa i selskap med sin bror Andreas, før han i 1897 bosatte seg i Roma for å arbeide videre som billedhugger, inspirert av antikken og av Michelangelo. Her bodde han sammen med sin mor, broren Arthur som var pianist, og Olivia Cushing, enke etter Andreas, som døde ung av tuberkulose i 1902. Enken var velstående og planla sammen med Hendrik et vakkert minnesmerke over sin mann. Dette minnesmerket vokste til en plan om et kunstpalass som gradvis utviklet seg til en plan om en «verdensby», fylt med skulpturer, gallerier og museer, samt en dyrepark, i håp om en sosial og åndelig vekkelse ved hjelp av kunst. Olivia Cushing døde i 1917 og etterlot Andersen en formue som han brukte til å bygge en praktvilla i Via Pasquale Stanislao Mancini nr 20, som del av sin visjon om en «verdensby».
I 1899 besøkte Henry James Roma og traff Andersen. De to ble nære venner og brevvekslet i 15 år. James var betatt av den 30 år yngre mannen og ble en av Andersens første mentorer ved å kjøpe skulpturen hans som forestilte grev Alberto Bevilacqua for £ 50. «Jeg skal ha ham foran meg hele tiden, som en elsket felle og venn,» sa James om skulpturen som stod i hans hjem i Sussex. Brevene hans uttrykker stor hengivenhet for og forelskelse i Andersen, og en samling av brevene ble utgitt i 2004 under tittelen Beloved boy. Ettersom Andersens svarbrev ikke er tilgjengelige, er det uvisst hvor intimt forholdet deres virkelig var. Trolig møttes de bare 6-7 ganger, og brevvekslingen opphørte i 1915 pga det James kalte Andersens «stormannsgalskap».
«Verdensbyen»
Fra 1907 var Andersens hovedprosjekt «Verdensbyen», en slags utopisk syntese av mange ulike kulturformer, tenkt som en fysisk møteplass for de ypperste fremstøt innen vitenskap, teknikk, religion, politikk og kunst, og koblet sammen med en pasifistisk orientert organisasjon, «Verdens samvittighet», som han opprettet sammen med sin svigerinne Olivia Cushing i 1912. Han innledet samarbeid med den franske arkitekten Ernest Hébrard som senere ble kjent for sin plan for gjenreisingen av Saloniki etter bybrannen i 1917, og prosjektet fikk støtte fra flere amerikanske rikfolk.
Dette storstilte og sterkt omdiskuterte tiltaket fikk også støtte fra baron le Coubertain som gjenopplivet de olympiske leker, og Italias konge Viktor Emmanuel. Kongens store interesse skyldtes kanskje at Tripoli i Nord-Afrika var utsett som en mulig «verdensby». Selv sa Andersen til The Independent i 1915: «Byen vil tjene som en stemme for folk, med dører åpne for hele den menneskelige familie og frie avenyer til verdens pilegrimer.»
Mens arbeidet med «Verdensbyen» langsomt skred frem, arbeidet Andersen iherdig på en rekke store skulpturgrupper som skulle pryde bybildet. 1911 ble flere av skulpturene, blant annet bronsegruppene «Dag», «Menneskeheten» og «Brorskap» og en gipsmodell av «Evig liv» (egentlig tenkt som gravmonument over broren), vist på verdensutstillingen i Roma (Esposizione internazionale d'arte). 1913 ble det utgitt en bok om «Verdensbyen», Creation of a World Centre of Communication, et manifest som ble sendt til en rekke regjeringer, kulturinstitusjoner og enkeltpersoner verden over for å samle støtte til prosjektet. Etter Olivia Cushings død i 1917 stoppet imidlertid arbeidet med «Verdensbyen» i praksis opp; Andersen prøvde å gjenopplive det i 1926 ved å søke støtte hos Italias diktator Mussolini, men det ble aldri fullført. På landområdet sør for Roma sentrum som Mussolini lovet til prosjektet, ble det i stedet reist et utstillingskompleks og bydelen Esposizione Universale di Roma (EUR).
Mydlandtunnelen
Mydlandtunnelen er en veitunnel på fylkesvei 1 i Sokndal kommune i Rogaland. Tunnelen er 250 meter lang.
Cayetana Fitz-James Stuart, 18. hertuginne av Alba
'''María del Rosario Fitz-James Stuart y de Silva, 18. hertuginne av Alba, grande av Spania''' (født 28. mars 1926 i Madrid, død 20. november 2014 i Sevilla) var en spansk hertuginne og overhode av Huset Alba.
Hennes matriarktittel var hertuginne av Alba, men hun hadde til sammen mer enn 40 andre. Ifølge Guinness World Records, hadde hun flere titler anerkjent av eksisterende regjeringer, enn noen andre adelige i verden.
Familie
Hertuginnen ble født den 28. mars 1926 på Liria slott som det eneste barn av Jacobo Fitz-James Stuart y Falcó, 17. hertug av Alba, og María del Rosario de Silva y Gurtubay, 9. markise av San Vicente del Barco. Hertuginnen ble døpt den 18. april i Det kongelige kapell i Det kongelige slott i Madrid. Hertuginnens gudmor var dronning Viktoria Eugenia av Spania.
Hertuginnen er i sin farslinje etterkommer av kong Jakob II av England og VII av Skottland gjennom James Fitz-James, 1. hertug av Berwick, som var uekte sønn, med full anerkjennelse, av kongen og Arabella Churchill, søster til John Churchill, 1. hertug av Marlborough.
Hertuginnen giftet seg 12. oktober 1947 med Pedro Luis Martinez de Irujo y Artacoz (1919–1972), sønn av hertugen av Sotomayor.
Barn
Paret har seks barn sammen:
Etter at hertuginnen ble enke, giftet hun seg den 16. mars 1978 med Jesús Aguirre y Ortiz de Zárate (1934–2001).
Viktoria Helgesson
Viktoria Helgesson (født 13. september 1988) er en svensk kunstløper. Hun har en bronsemedalje fra Skate America 2011, er fem ganger nordisk mester (2008-11, 2013), og åtte ganger svensk mester (2007-12, 2014-15). Hun har endt på 5.-plass i EM tre ganger. Hun representerte landet sitt under Vinter-OL 2014 i Sotsji, der hun ble nummer 27 i den individuelle konkurransen.
Storeng – Njirran
Storeng–Njirran er en veitunnel i Storfjord kommune i Troms. Den er en 137 meter lang løsmassetunnel, og er en del av fylkesvei 868.
Notviktunnelen
Notviktunnelen er en 150 meter lang tunnel på fylkesvei 523 i Strand kommune i Rogaland. Frem til Ryfylketunnelen åpnet i 2019 var den en del av riksvei 13.
Fonsorbes
Fonsorbes er en fransk kommune som ligger sør for Toulouse, i departementet Haute-Garonne.
Langrenn under Vinter-OL for ungdom 2020 – Langrennscross gutter
Langrennscross for gutter under Vinter-OL for ungdom 2020 ble avholdt i Vallée de Joux med kvalifisering og finaler 18. januar 2020.
Nikolai Elde Holmboe fra Norge vant øvelsen foran Edvin Anger og Albin Åström fra Sverige.
Kerstin Frank
Kerstin Frank (født 23. oktober 1988) er en østerriksk kunstløper. Hun representerte landet sitt under Vinter-OL 2014 i Sotsji, der hun ble nummer 26 i den individuelle konkurransen.
David Banner
Levell Crump (født 11. april 1974) er en amerikansk rapper, musiker og skuespiller som er ble født i Jackson (Mississippi). Han er bedre kjent for sin artistnavn David Banner. Dette navnet har han tatt fra CBS serien The Incredible Hulk. David Banner er et nokså ukjent navn i Norge, men han har hatt flere store hits i utlandet. Låten Ain't Got Nothing er vel kanskje den mest kjente for oss her hjemme.
Diskografi
Album:
Troll (kortfilm)
Troll er en norsk kortfilm fra 1991, regissert av Eva Dahr. Manuset ble skrevet av søsteren Juni Dahr og Anders Enger, fritt etter Jonas Lies novelle Andværskarven, utgitt i samlingen Trold i 1891.
Handling
En ensom og sårbar kvinne lengter etter den frie, umulige kjærligheten.
Lei mæ hjem
«Lei mæ hjem» er en norsk sang. Melodi og tekst ble skrevet av Tore Hansen. Den var ett av bidragene til Melodi Grand Prix 1981, den norske uttakingen til Eurovision Song Contest 1981 i Dublin i Irland.
Sangen ble framført på norsk av Unit Five. Den endte på en andreplass med 64 poeng.
Melphina
Melphina er en gruppe (slekt) av sommerfugler som tilhører familien smygere (Hesperiidae).
Utseende
Middelsstore (vingespenn ca. 30 millimeter) smygere. Vingene er mørkbrune med små, hvite flekker på forvingen og en stor, gul flekk på bakvingen.
Utbredelse
Slekten er utbredt i Afrika.
Jenna McCorkell
Jenna McCorkell (født 15. september 1986) er en britisk kunstløper. Hun representerte landet sitt i Vinter-OL 2014 i Sotsji, der hun ble nummer 25 i den individuelle konkurransen.
Hun flyttet til Belgia etter 2005/06-sesongen og giftet seg med belgiske kunstløperen Kevin Van der Perren i mai 2008.
Rafael Silva
Rafael Carlos da Silva (født 11. mai 1987 i Aquidauana i Mato Grosso do Sul) er en brasiliansk judoka som deltok i de olympiske leker 2012 i London.
Silva vant en olympisk bronsemedalje i judo under OL-2012 i London. Han kom på delt tredjeplass i den tyngste vektklassen for menn, +100 kg, bak Teddy Riner fra Frankrike og Aleksandr Mikhailine fra Russland.
Under Sommer-OL 2020 i Tokyo som ble arrangert i 2021, ble han utslått i omspillet.
Det er deg jeg skal ha
«Det er deg jeg skal ha» er en norsk sang. Melodien ble skrevet av Benedicte Adrian og Ingrid Bjørnov. Teksten ble skrevet av Benedicte Adrian, Ingrid Bjørnov og Ole A. Sørli. Den var ett av bidragene til Melodi Grand Prix 1982, den norske uttagingen til Eurovision Song Contest 1982 i Harrogate i Storbritannia.
Sangen ble framført på norsk av Dollie. Den vant først en duell om finaleplass høsten 1981. Den endte i finalen på en tiendeplass med 23 poeng.
Benedicte Adrian, Ingrid Bjørnov og Ole A. Sørli skrev også en engelskspråklig tekst. Den har tittelen «I Want You».
Yuan Chonghuan
Yuán Chónghuàn (tradisjonell kinesisk: 袁崇煥; forenklet kinesisk: 袁崇焕; mandarin-pinyin: Yuán Chónghuàn; kantonesisk-jyutping: Yun4 Sung4 Wun6; stilnavn: 元素; Yuánsù og 自如; Zìrú; Dongguan, Guangdong, født 6. juni 1584, død 22. september 1630) var en berømt kinesisk patriot og militær kommandant for Ming-dynastiet som kjempet mot mandsjuene i Liaoning i den første fasen av mandsjuinvasjonen av Kina. Han var svært dyktig i krigføring med artilleri, og klarte suksessfullt å bruke vestlige taktikker i sin ellers østlige hær. Yuáns militære karriere nådde sitt høydepunkt da han beseiret mandsjuenes keiser Nurhaci i det første av de to slagene ved Ningyuan i 1626. Det følgende året ble også Nurhacis etterfølger Huang Taiji beseiret av Yuán i det andre slaget ved Ningyuan og Jinzhou. Selv om Yuán var en militær helt, var hans liv også en tragedie fordi han ble henrettet av Chongzhen-keiseren under falske anklager planlagt av Huang Taiji.
Tidlig liv
Yuán Chónghuàn ble født i Dongguan i Guangdong, sør i Kina. I barndommen flyttet Yuán fra by til by, og underveis ble han kjent med mange jesuitter og andre utlendinger. Selv om han hadde liten suksess da han gjentatte ganger tok den kinesiske embedsmannseksamen, kunne han på sine reiser til hovedstaden se langt mer enn den typiske eksaminand. Enkelte sier at det var der han ble kjent med europeere, og at de sammen brukte tid til å modifisere vestlige kanoner.
Tidlig militær karriere
I 1619 besto han den keiserlige eksamen, og ble så utnevnt til den lave stillingen magistrat i et avsidesliggende sted. Samme år hadde den kinesiske hæren lidt et alvorlig nederlag mot mandsjuene i slaget ved Sarhu. Deretter ble kinesiske styrker gjentatte ganger beseiret, og i 1622 måtte de trekke seg tilbake til Shanhaiguan, og mandsjuene kunne dermed innta hele Liaoning. Etter et besøk ved fronten ble Yuán nå utnevnt til andreklasses sekretær i Krigsdepartementet, og ble så nesten umiddelbart videre utnevnt til sekretær, og ble gitt midler til å rekruttere tropper. Yuáns raske forfremmelse var ganske bemerkelsesverdig siden han ikke hadde noen formell militær utdannelse, bortsett fra at han hadde studert de konfucianske klassikerne slik at han kunne bestå embedsmannseksamen.
Yuán jobbet godt sammen med øverstkommanderende og storsekretær Sun Chengzong, og presset stadig grensen nordover. I 1623 befestet de Ningyuan. Sun var en dyktig kommandant, men han nektet å bestikke keiserens evnukk, og derfor ble han i 1625 kalt tilbake og erstattet av Guo Di, som ga ordre om en generell tilbaketrekking til Shanhaiguan, men Yuán nektet å forlate Ningyuan.
I begynnelsen av det følgende året ledet Nurhaci mandsjuene over Liao He. Yuán Chonghuan og hans underoffiserer klarte å holde Ningyuan med dere nye og modifiserte røde barbar-kanon (altså en vestlig kanon) og omtrent 9000 soldater mot Nurhacis 130.000 soldater (andre kilder sier fra 60.000 til så mye som 200.000). Dette var det første slaget om Ningyuan, som ble utkjempet i januar 1626, og blir husket siden det forsinket mandsjuenes invasjon og ga nytt håp til Míng og dets allierte om at mandsjuene kunne beseires.
Det ble bemerket at Yuán skulle ha studert alle kanonens aspekter for å få den til å skyte nøyaktig der han ville, og at dette var grunnen til at mandsjukeiseren Nurhaci, som befant seg i en relativt trygg posisjon og var beskyttet av sine elitevakter, ble såret. Nurhaci døde 30. september av sårene fra dette slaget. Det ble sagt at etter dette slaget sendte Yuán brev til Nurhaci for å spørre hvordan det gikk med ham, slik en tradisjonell kinesisk general ville gjort, men at Nurhaci til gjengjeld fornærmet ham ved å hevde at han var falsk.
På grunn av denne seieren ble Yuán 27. februar 1626 utnevnt til guvernør for Liaoning, med full autoritet over alle styrker utenfor Den kinesiske mur.
I 1629 henrettet han Mao Wenlong, en ganske brutal men dyktig Míng-kommandant. Forskjellige tekster har sett denne saken fra forskjellige sider. Mange har hevdet at dette var et feiltrinn, siden Máo fremdelen kunne hjelpe til i kampen mot mandsjuene. Riktignok hadde Yuán tatt med i beregningen hvordan Máo styrte sine slag: han brukte ofte sivile bosetninger som skjold for sine soldater, og de sivile led mye under okkupasjonen. Máo brukte også Joseon-Korea – Míngs allierte – som en base for å angripe Mandsjuria, og da mandsjuene invaderte Korea, trakk han sine styrker ut. Dette irriterte mange handelsmenn i Beijing-området, siden Máo aldri hadde turt å dra større byer inn i krigen, ikke engang der det ville vært en strategisk fordel. I tillegg hadde Máo bestukket mange korrupte evnukker og embedsmenn. Dermed ble Yuán fienden til mange av de mektigste og korrupte menneskene i Kina.
Ved å bruke Nurhacis død til sin fordel gjenokkuperte Yuán Jinzhou. I juni angrep mandsjuene igjen, men trakk seg tilbake etter en serie inkonklusive slag som har blitt kjent som det andre slaget ved Ningyuan, eller som slaget om Ningyuan-Jinzhou. Yuán ble kritisert av partisanene og av evnukkembedsmannen Wei Zhongxian, som hevdet at han bruke for lang tid på å presse tilbake de "barbariske" mandsjuene, og kort tid etter dette pensjonerte Yuán seg.
Senere militær karriere
I 1628, under en ny regjering, ble Yuán gjeninnsatt som feltmarskalk over alle styrkene i Nordøst. Han satte i gang en ambisiøs femårsplan med det mål å gjeninnta hele Liaodong. Den nye Chongzhen-keiseren overtok i 1627, da han var seksten år gammel, og i 1629, da han var atten, ga han Yuán tittelen "øverste vakt for tronfølgeren." Chongzhen-keiseren ga Yuán sitt keiserlige sverd, og sa han ville støtte Yuáns beslutninger fullt og helt.
De andres smak
De andres smak (originaltittel: Le Goût des autres ) er en fransk spillefilm fra 2000, regissert av Agnès Jaoui, og med manus av henne og Jean-Pierre Bacri.
Yuan Chonghuan
Senere militær karriere
Nå sto Yuán ovenfor en overlegen mandsjuisk hær (på såvidt over 200.000 soldater) under Huang Taiji. Denne gangen hadde mandsjuene rekruttert mange nye soldater, inkludert de nylig beseirede mongolene, opprørske Míng-styrker og de beseirede koreanerne, samt diverse små stater i nord. Riktignok var ikke mandsjuene selvsikre nok til å angripe Jinzhou eller Ningyuan igjen.
De andres smak
Handling
Castella eier en stål-fabrikk. Han blir fortalt at for å få i stand en forretning med en gruppe iranere, må han først lære engelsk. Derfor ansetter han Clara, for å lære ham språket. Hans kone, Angelique, er en interiørarkitekt som får i oppdrag å jobbe med svigerinnens leilighet. Ekteparet går på teatret, hvor niesen deres skal opptre.
Yuan Chonghuan
Senere militær karriere
Mandsjuene forandret derfor sin strategi, og passerte Jinzhou, Ningyuan og Shanhaiguan, og brøt gjennom Muren ved Den store hall, vest for Shanhai-passet. Slik dukket mandsjuene plutselig opp nord for Beijing vinteren 1629. Yuán skyntet seg tilbake med en elitehær fra Ningyuan for å forsvare hovedstaden. Han nådde Beijing bare dager før mandsjuene, og utenfor Beijings bymurer beseiret han en mandsjuisk hær på hundre tusen mann fra de åtte banner. Mandsjuene hadde riktignok før dette mislyktes i å ødelegge den keiserlige Míng-hæren ved Beijings bymurer, og kunne derfor ikke angripe byen direkte. Derfor klarte ikke mandsjuene å nå deres hovedmål, som hadde vært et overraskelsesangrep på Míng-hovedstaden. Yuáns hær var heller ikke sterk nok til å ødelegge mandsjuhæren, han kunne bare hindre den i å nå dens mål. Til tross for dette ble ikke Yuán belønnet, men han ble heftig kritisert da han ankom Beijing, og noen evnukker anklaget ham til og med for å samarbeide med fienden. I virkeligheten var det Huang Taiji som hadde lurt dem til å tro at Yuán hadde forrådt dem.
De andres smak
Handling
De blir akkompagnert av sjåføren deres Bruno, og Castellas midlertidige livvakt Franck. Han var en tidligere politimann, som var lei av all korrupsjonen innenfor politiet og han valgte derfor å si opp jobben sin i politiet. Etter hvert driver Castella og Angelique fra hverandre i ekteskapet deres. Clara begynner å føle at vennene hennes forsøker å utnytte Castella.
Yuan Chonghuan
Arrest og henrettelse
Chongzhen-keiseren beordret Yuán arrestert etter et intervju med Yuán 13. januar 1630. Uten å ha mye bevis ble han anklaget for å ha samarbeidet med fienden, og ble dømt til "døden ved tusen kutt" i Ganshiqiao i Beijing. Enkelte historikere har hevdet at Chongzhen viste at Yuán var uskyldig, men at han fikk ham henrettet siden han fryktet at Yuán ville bli for populær sammenlignet med seg selv. Dette var også tilfellet med den kinesiske patrioten Yue Fei, som motsto jursjenernes, mandsjuenes forfedre, invasjon av Nord-Kina på 1100-tallet. Da Yuán ble spurt om han hadde noen siste ord, framførte han dette diktet: "Et livsverk ender alltid forgjeves; Halve min karriere synes å være drømmer. Jeg bekymrer meg ikke for å mangle tapre krigere etter min død; For min lojale ånd vil fortsette å vokte Liaodong" ("一生事業總成空，半世功名在夢中. 死後不愁無將勇，忠魂依舊保遼東"). Yuán overlevde torturen, og døde etter å ha skreket en halv dag. Hans familie ble tvunget til å flytte.
LPGA-touren 2017
LPGA-touren 2017 var en serie golfturneringer arrangert av LPGA. Sesongen begynte på Bahamas 26. januar og ble avsluttet i november i Naples.
Yuan Chonghuan
Arrest og henrettelse
Det ble sørget for Yuán i store deler av landet utenfor Beijing og også i Korea, hvor mange etter hans død innså at Míng og dets allierte i sannhet var sårbare.
Det ble sagt at på grunn av hans "forræderi" hatet mange Beijing-borgere ham så mye at de skyntet seg for å kjøpe kroppsdelene hans slik at de kunne spise dem. Yuáns hode, som var den eneste gjenkjennelige delen etter torturen, ble ført ut av den indre by av en byvakt med etternavn She, og så gravlagt nær Guanqumen. Vaktens familie voktet så graven i de følgende generasjonene. Graven ble nylig restaurert til Yuán Chónghuàn-minnesmerket.
Huang Taiji sa offentlig at han aldri kunne beseire Yuán i ærlig kamp, og at å få Chongzhen-keiseren til å drepe ham var derfor den eneste måten å bli kvitt ham på. Da nyheten om Yuáns død nådde Huang forandret han navnet på staten sin fra Senere Jin til Qīng og erklærte seg selv keiser Qing Taizong (i 1636). Enkelte kilder hevder at Huang fryktet Yuáns siste ord om at hans ånd ville vokte Liaodong-halvøya, og at siden navnet Chónghuàn (袁崇) betyr "Udødelig Ild," som inneholder radikalen for ild, et av de kinesiske fem elementer, bruke han ordet Qīng (清), som betyr Ren og inneholder radikalen for vann, for å overvinne Yuáns ånd. Selv om dette er tilfelle er nok hovedgrunnen til at Qīng ble brukt at også ordet Míng (明 – Opplyst) er assosiert med ild i Kina.
Yuán ble posthumt tilgitt ett hundre år etter hans død av Qīng-keiseren Qianlong, da det ble endelig klart etter en leting i arkivet at han faktisk var uskyldig. Qianlong ønsket å belønne Yuáns direkte etterkommer og slik vise sin velvilje, men han klarte aldri å finne noen.
I pro-kantonesisk-protestene i 2010 bruke protestantene det som hadde vært Yuáns heller vulgære kamprop i slaget ved Ningyuan: ''Ta mora hans! Slå dem hard!'' (掉哪妈! 顶硬上! eller 掉哪媽! 頂硬上!).
Sven Hansen
Sven Hansen (født 16. august 1920 i Vågaholmen i Rødøy, død 20. juni 1991 i Bodø) var en norsk lokalpolitiker (Senterpartiet og Rødøy Fellesliste) fra Rødøy på Helgeland i Nordland.
Hansen var tre ganger ordfører i Rødøy kommune, fra 1960 til 1967, fra 1972 til 1975 og fra 1982 til 1983 for Senterpartiet.
Bjergkatten
Bjergkatten (originaltittel: Die Bergkatze) er en tysk stumfilm fra 1921, regissert av Ernst Lubitsch.
Handling
Kommandøren for en veldig avsidesliggende grense-festning får beskjed om at en løytnant Alexis har blitt sendt til festningen som straff. Underveis til denne festningen kaster en ung kvinne en snøball mot Alexis. Når han går ut av sleden, blir han omringet av væpnede menn - en del av en gjeng fryktede ranere som ledes av Claudius. Når Alexis endelig kommer frem til festningen, liker Lilli, kommandantens datter, ham. Kommandanten sender Alexis med en mindre gruppe soldater for å straffe ranerne. Men til tross for at de er i undertall, klarer kjeltringene å slå tilbake soldatene.
Når soldatene kommer tilbake til festningen etterpå, antar kommandanten deres at de har vunnet. Han aksepterer Alexis og Lillis sitt giftermål, som en belønning. Ingen av soldatene gidder å korrigere at kommandanten tar feil. Bryllupet er en flott feiring, med masse fyrverkeri, orkester, dans og drikking. Men noen av kjeltringene sniker seg inn på festningen. De finner seg uniformer, som de tar på seg før de går til den samme bryllupsfesten. Lilli kjenner snart igjen lederen for disse kjeltringene, og jager etter dem.
Sinsen kino
Sinsen kino åpnet 3. oktober 1936 i Trondheimsveien 163 på Sinsen i Oslo. I etasjen over lå en restaurant og på fasaden sto «Kino» skrevet med neonbokstaver. Aftenposten skrev «Sinsen kino har vellykket åpning». Salen var fylt til siste plass og lokalene ble beskrevet som «meget tiltalende, med enkle, vakre linjer, lyse rolige farger og behagelig, indirekte belysning». Frimann Clasen, kjent som Lyktemannen, leste en prolog, før teppet gikk opp for åpningsfilmen Kyss for betaling, en forviklingsfarse som selvsagt endte godt. Billettprisen i 1936 var 1,25 kr.
Sinsen kino ble også brukt til valgmøter, konserter, foredrag og kulturtilstelninger. Utover 1960-tallet sank besøkstallene og kinoen ble nedlagt 12. januar 1964. Den siste filmen som ble vist var West Side Story. Arbeiderbladet skrev: «Etter 21-forestillingen i morgen slukkes lysene for godt. Lokalene skal bli varemagasin». I dag er det en dagligvarebutikk i lokalene.
EM på skøyter 1999
EM på skøyter 1999 ble avholdt den 8., 9. og 10. januar 1999 i Thialf ishall i Heerenveen, Nederland.
Tittelforsvarer for damer fra året før i Helsingfors var Claudia Pechstein og for herrer Rintje Ritsma.
Star Wars: Jedi Starfighter
Star Wars: Jedi Starfighter er et actionspill utviklet og utgitt av LucasArts for konsollene PlayStation 2 og Xbox. Spillet ble utgitt den 10. mars 2002 rett før utgivelsen av filmen Star Wars Episode II: Klonene angriper. Handlingen i spillet finner sted i forkant av hendelsene i filmen Klonene angriper og under slaget om Geonosis. Jedi Starfighter er en oppfølget til Star Wars: Starfighter som ble utgitt året i forveien.
EM på skøyter 1999
Nederlenderne Tonny de Jong og Rintje Ritsma ble kåret til europamestere.
Star Wars: Jedi Starfighter
Mottagelse
Jedi Starfighter ble møt med positive anmeldelser ved utgivelsen. Nettsidene GameRankings og Metacritic ga spillet en score på 81,96% og 81/100 for PlayStation 2 utgaven, mens Xbox versjonen fikk en score på henholdsvis 78,35% og 78/100.
EM på skøyter 1999
Sammenlagt
Tall bak navn er antall deltagelser i mesterskapet. Tall bak tid er plassering.
Tall bak tid er plassering.
Victor Janson
Victor Janson, født 25. september 1884 i Riga, Det russiske keiserrike, død 29. juni 1960 i Vest-Berlin, var en tysk regissør og skuespiller. Han regisserte rundt 50 filmer, for det meste romantiske komedier, og medvirket som skuespiller i over 130, likeså her ofte i komedier.
José Carrillo de Albornoz
José Carillo de Albornoz var en spansk adelsmann og militærleder, som erobret De to sisilier, Oran og Mazalquivir. Han var medlem av Carrillo-familien, en spansk adelsfamilie og var siciliansk stattholdar i 1734–1737. Carillo tok Filip av Anjous side i den spanske arvefølgekrigen og kjempet som mariscal de campo i slaget ved Villaviciosa (1710) i kavaleriet under greven av Aguilar.
I 1731 ledet han et tokt som okkuperte Hertugdømmet Parma for den lovlige arvingen, Don Carlos, den frapemtidige kong Karl III av Spania.
I 1732 ledet Blas de la Lezo den spanske marinen, og De Albornoz ledet den spanske arméen som erobret Oran og Mazalquivir fra tyrkerne (som hadde tatt begge byene i 1708).
I 1733 kommanderte han den spanske arméen som kjempet og slo østerrikerne i Italia under den polske arvefølgekrigen. Den største seieren hans var slaget ved Bitonto den 25. mai 1734.
Han var den første siciliansk stattholdar etter den spanske gjenerobringen av øya fra 1734 til 1737 og krigsminister fra 1737 til 1741.
I 1741 ble han utpekt som leder for 50 000 mann i Italia under Den østerrikske arvefølgekrigen. Men mot slutten av 1742 ble han erstattet av greven av Gages for mangel på initiativ.
Waldemar Stoud Platou
Waldemar Stoud Platou (født 11. august 1868 på Ajer gård i Furnes på Hamar, død 13. juli 1930 på Stange) var en norsk bryggerimann som i 1891 satte i gang bryggeriet Hansa.
Den spede tiden
Waldemar Platou var sønn av Christian Frederik Stoud Platou (1824–83) og Olivia Dorothea Elisabeth (Elise) Sem (1834–1923). Faren var banksjef på Hamar. Se forøvrig Platou.
Etter folkeskole og handelsskole på Hamar var han fra 1884 til 1887 lærling ved Christiania bryggeri som ble startet i 1855 av fire hedmarkinger, de også. Så reiste han til Tyskland og Böhmen, det som i dag er Tsjekkia. Der tok han bryggerimestereksamen i Worms 1888 og var fra 1889 til 1891 bryggerimester ved nevnte Christiania Bryggeri.
Bergenstiden
I 1891 reiste han til Bergen for å overta Det Sembske Bryggeri og kalte det A/S Hansa bryggeri. Han var først disponent, fra 1895 direktør. Etter noen år med priskrig mot bryggeriene i Kristiania, fikk han i gang den distriktlige Norsk Bryggeriforening af 1894 for å virke mot Christiania Bryggeriers Forening; de to samslått fra 1901 i Bryggeriforeningen der Platou var med i styret. Fra 1905 var han leder i bergensavdelingen av Den Norske Turistforening. Han var i Bergen bystyre fra 1905 til 1907. Platou ivret også veldig for å få i gang Norsk hotellfagskole, som åpnet 1912 i Bergen (han var styreformann fra 1911 til 1914). Han var fra 1914 første styreformann i A/S Fløibanen som åpnet i 1918. Det var i sin Bergensperiode at han i 1910 ble tildelt en Rider af St. Olavs Orden.
Klias-halvøya
Deler av Klias-halvøya har noen av de siste gjenværende mangrovevåtmarkene langs vestkysten av Sabah, og 316 kvadratkilometer har fått vernestatus som nasjonalpark eller skogsreservater. Halvøya er kjent som et av områdene hvor neseapene lever, og det er ett av de områdene på Sabah som har mest nedbør med et årsgjennomsnitt på om lag 3 680 millimeter. Jordbruk, med palmeolje- og gummiplantasjer og frukt-, ris-, sago- og ananasdyrking er de viktigste næringene.
Waldemar Stoud Platou
Kristianiatiden
Fra 1916 til 1924 var han direktør ved Frydenlund Bryggerier (etablert 1859), der grunnleggerens sønn, han Christian Langaard (1849–1922) håndplukket Platou som sin etterfølger. Han var med på at Norsk Spisevognselskap ble etablert i 1918. Fra 1916 til 1925 var han i styret for Nora Fabrikker som i 1916 overtok lokalene fra nevnte Christiania Bryggeri for å lage Solo og Selters. Fra 1918 til 1920 var han i Aker herredstyre. I 1921 satt han i monopollov-kommisjonen og var fra 1922 til 1924 den første ordfører i Vinmonopolets representantskap. Waldemar ga seg som direktør i 1924, og ble etterfulgt av sin sønn Theodor. Waldemar var i stedet styreformann i Frydenlunds Bryggerier fra 1924 til sin død i 1930. Ellers var han også viseformann i Norges Industriforbund som ble dannet i 1919, såvel som styremedlem for glassverkene i Moss, Bergen og Larvik.
Den siste tiden
I 1926 giftet han seg med den franske Alexandra (Sascha) Henriette Maud de Ciccolini (født 1907) og de bodde tidvis i Nice. Han kjøpte høsten 1927 storgården Atlungstad i Stange, ikke langt unna Atlungstad Brenneri, som i 1925 overdro spritrettighetene til Vinmonopolet der Platou satt som styreformann. Der han døde i 1930. Atlungstad, som forøvrig ikke er samme som Atlungstad på Østre Toten, ble kjøpt av OL-rytteren Eugen Johansen (1892–1973).
Familie
Fra sitt andre ekteskap med skuespilleren Dina Nordvik (1884–1921) ble han far til Lill Platou Thoresen (1910–2006) som ble en anerkjent skuespiller med suksess i Sverige som Lill Norvi. Waldermars første ekteskap varte 1891 til 1908 med Anna Gunhilde (Hilda) Marie Oppegaard (1859–1954). Deres sønn Theodor Frantz Waldemar Stoud Platou (1892–1969) overtok i 1924 efter faren som direktør i Frydenlund, og ble etterfulgt av sin sønn igjen, han Theodor Waldemar (Walle) Stoud Platou (1918–1994).
Simen Andreas Sveen
Simen Andreas Sveen (født 7. oktober 1988) er en norsk langrennsløper som representerer Ring Idrettslag.
Han debuterte i verdenscupen i langrenn på 50 km fri teknikk i Holmenkollen i 2010.
Under Norgesmesterskapet på ski 2014 tok han først bronsemedalje på 15 km klassisk, den 16. januar under NMs del 1 på Birkebeineren skistadion, og fulgte opp med ny bronsemedalje på 5-mila under del 2 i Gålå den 30. mars.
Lars P. Gammelgaard
Lars Peter Gammelgaard (født 9. februar 1945 i Århus, død 11. februar 1994) var en dansk politiker (KF).
Han hadde studentereksamen fra Århus Katedralskole fra 1963, kandidatutdannelse i statsvitenskap fra Århus Universitet fra 1972 og pedagogisk eksamen fra Th. Langs Seminarium i Silkeborg fra 1973. Han var timelærer ved Handelshøjskolen i Århus, fra 1973 adjunkt ved statsskolen i Randers.
Gammelgaard ble engasjert i Konservative Studerende i studietiden. Han var medlem av Århus byråd 1970–1979 og formann i den konservative gruppen 1976–1979. Fra 1979 var han valgt til Folketinget fra Århus amtskrets, etter å ha blitt nominert fra Århus' 4. krets. Gammelgaard var medlem av Folketingets finansutvalg og de konservatives finanspolitiske ordfører, senere politisk ordfører og formann i Folketingets boligutvalg 1982–1984. Han var fiskeriminister i Poul Schlüters regjeringer 1986–1989, i perioden 1987–1988 også minister for nordisk samarbeid. Han var formann i Folketingets sikkerhetspolitiske utvalg 1989–1993. Gammelgaard satt på posten som formann i den konservative folketingsgruppen 1989–1993, hvoretter han ble nestformann under Hans Engell.
Lars P. Gammelgaard døde av kreft i 1994, og etterlot seg ektefellen Lene Gammelgaard (født Holm), dr.jur. og konservativ politiker, og to barn.
Lars P. Gammelgaard var kommandør av Dannebrogordenen.
Nicole Rajičová
Nicole Rajičová (født 13. august 1995) er en slovakisk kunstløper. Hun representerte landet sitt under Vinter-OL 2014 i Sotsji, der hun kvalifiserte seg til finalen og ble nummer 24 i den individuelle konkurransen. Hun er tre ganger slovakisk mester, og har vunnet fem medaljer på internasjonalt seniornivå.
GNUstep
GNUstep er et fritt rammeverk for Objective-C med Cocoa, et widget verktøy og utviklingsverktøy for applikasjoner for Unix-liknende operativsystemer og Microsoft Windows. Det er en del av GNU-prosjektet.
Valme
Valme er en elv i Hochsauerlandkreis i Nordrhein-Westfalen i Tyskland. Den er 19,7 km lang, og er en venstre sideelv til Ruhr.
Banos
Banos er et bananpålegg som produseres av Stabburet som eies av Orkla. Produktet ble lansert i Norge på 1930-tallet. Opprinnelig var det Oslo banankompani som produserte Banos, men selskapet ble kjøpt opp av Sunda AS og Orkla Foods i 1991. Banos lages av ferske bananer som moses og er smørbart.
Under en nyhetssak om svensk arbeidsinnvandring i februar 2011 ble Banos et symbol på «drittjobber» svensker tar i Norge, fordi bananene som inngår i produksjonen er håndskrellet av utelukkende unge svensker.
Produksjonen av Banos foregår i dag på Sundafabrikken på Tveita i Oslo, en gang hver tiende uke.
Davy Klaassen
Davy Klaassen (født 21. februar 1993) er en nederlandsk fotballspiller som spiller for Ajax Amsterdam.
Han har tidligere spilt for flere nederlandske ungdomslandslag. I 2011 ble han kåret til AFC Ajax Talent of the Future.
Landslaget
Han ble tatt ut i s EM-tropp til EM i fotball 2021.
Han ble tatt ut i s tropp til VM i fotball 2022 i Qatar.
Friedrich Mohs
Friedrich Mohs var en tysk geolog og mineralog. Han var professor i Graz, Freiberg og Wien. Han oppstilte i 1822 en hardhetsskala, Mohs hardhetsskala, som enda blir brukt i mineralogien.
Pus Thaulow
Pus Thaulow (født Erna Loftaas Wadel den 20. september 1895 i Bergen, død 22. november 1985) var en kjent norsk matskribent.
I 1928 giftet hun seg på nytt med reklamemannen Harald Thaulow (1887–1971) av slekten Thaulow, hvis store interesse var hagevekster og -anlegg. Sammen slo de seg i 1945 ned i Fevik på Sørlandet, der de opparbeidet en prydhage på eiendommen Hasla. Herfra skrev ekteparet flere bøker, og Pus etablerte egen matspalte i Aftenposten. Spaltens faste illustratør var tegneren Ulf Aas, som hun i 1948 hadde hjulpet til jobb i Aftenposten. Hun var også redaktør for flere kokebøker om mat og relaterte emner. I 1957 utga hun boken «Sørlandsprat og matprat», som var en samling av artikler hun tidligere hadde hatt på trykk i matspalten i Aftenposten.
Noter
<references group="lower-alpha" />
Maurstad (slekt)
Maurstad er en norsk slekt med opphav fra Maurstad i Stad. Slekten er kjent for sine skuespillere, fra spillemannen Alfred Maurstad som ble skuespiller, teatersjef og regissør, til hans barn, Toralv og Mari Maurstad og deres familier. Alfreds far, Brynjel Olsen Maurstad tok over sin fars småbruk på Maurstad ved Bryggja. Brynjelds far, Ola Kleppe, var fra Kleppe i Breim i Gloppen, og tok gårdsnavnet da han kjøpte småbruket på Maurstad. Der ble Alfred født. Alfred flyttet til Oslo, og hans barn vokste opp der.
Araeocerus
Araeocerus er en slekt av biller som hører til familien kortvinger (Staphylinidae). De kan kjennes på lang og smal, mer eller mindre sylindrisk kroppsform og nokså kort bein. Disse billene lever på bakken der den smale kroppsformen hjelper dem å ta seg lett fram mellom løvstrø og røtter.
Utseende
Middelsstore (gjerne 7-8 millimeter), smale, fint hårete, brunlige kortvinger, gjerne med gule bein.
Levevis
Smalkortvingene er bakkelevende rovdyr som særlig finnes på litt fuktige steder.
Utbredelse
Slekten er utbredt i Amerika og Australia.
Kvalbein
Kvalbein er en gård på Jæren og et norsk etternavn. Per januar 2022 er det 132 personer med etternavnet Kvalbein i Norge.
Familietre
Familietreet tar utgangspunkt i fire brødre, Jon, Hans, Asbjørn og Aage Kvalbein fra Oslo, som har gjort seg bemerket på ulike arenaer, og deres familier.
Notocrypta
Notocrypta er en gruppe (slekt) av sommerfugler som tilhører familien smygere (Hesperiidae).
Utseende
Middelsstore til nokså store (vingespenn 35-50 millimeter), bredvingede smygere. Slekten har et nokså enhetlg utseende: de er mørkbrune med en gulhvit flekk eller et bredt, gulhvitt tverrbånd i forvingen.
Levevis
Larvene lever på planteslektene Alpinia, Curcuma (ingefærfamilien) Costus (Costaceae), og på bananslekten (Musa, bananfamilien), alle i ordenen ingefærplanter (Zingiberales).
Utbredelse
Slekten er utbredt i Sørøst-Asia og Australia (der det bare finnes én art, Notocrypta waigensis).
Oiratisk
Oiratisk (klar skrift: Oirad kelen; kalmukkisk: Өөрд, Őrd; khalkisk: Ойрад, Oirad) er et mongolsk språk som er utbredt i Mongolia, i Xinjiang, Gansu og Qinghai i Folkerepublikken Kina og nær Det kaspiske hav i Russland hvor det største mongolske språk er kalmukkisk.
Språket har omkring 360,000 talende.
3. divisjon fotball for menn 2021
3. divisjon fotball for menn 2021 (også kalt Norsk Tipping-ligaen 2021) var det fjerde nivået i norsk fotball 2021. Ligaen startet 6. august 2021 og ble avsluttet 30. oktober 2021 etter at lagene hadde spilt mot hverandre én gang. Det ble derfor kun spilt 13 serierunder, som normalt er halvspilt sesong. Ligaen var høyeste nivå i norsk herrefotball som ikke ble spilt i 2020 på grunn av Koronaviruspandemien.
Gjennsomsnittlig tilskuertall på hjemmebane
Tallene er basert på kamper med registrerte tilskuertall, slik at offisielle gjennomsnittstall kan være misvisende.
EM i stuping 2017
EM i stuping 2017 ble arrangert i Kyiv i Ukraina fra 12. til 18. juni 2017.
Der gelbe Tod
Der gelbe Tod er en tysk stumfilm-thriller fra 1920 regissert av Carl Wilhelm. Den ble utgitt i to deler.
Erik Meling Sele
Erik Meling Sele (født 1987 i Stavanger) er en norsk forfatter.
Han debuterte med novellesamlingen Likkisten i 2011.
Debutromanen Dumming følger en karrierejeger som overbevises om at han er dum, og som vil finne verdens enkleste jobb.
I Pladask forelsker en lærer seg i en kvinne han møter i en drøm, og bestemmer seg for å finne henne.
I Krepsens regnskap vekkes opprørslysten til en introvert regnskapsfører når han blir satt til å jobbe i kontorlandskap,
Sele er bidragsyter til Juritzen forlags årlige antologi Påskekrim.
Han er utdannet sivilingeniør ved NTNU.
Sele skrev først noveller for ulike ukeblader, inspirert av Roald Dahls mørke noveller.
Chevrolet Bolt
Chevrolet Bolt (2016–) er en batteridrevet elbil laget av den amerikanske bilprodusenten Chevrolet.
Den var konseptbil på North American Auto Show i januar 2015. Ferdig utgave ble vist på Consumer Electronics Show i Las Vegas 6. januar 2016
Den lages på GMs Orion-fabrikk nær Detroit i Michigan i USA.
Bolt har en rekkevidde på rundt 425 km og har et 60 kWh batteri, basert på samme lithium-ion teknologi som Chevrolet Volt (Opel Ampera i Norge). Den har berøringsskjerm og støtter både Apple CarPlay og Android Auto. Bilen har innebygget 4G, Wi-Fi og Bluetoothkommunikasjon og kan fjernovervåkes og -styres via en mobil-app.
Dem markedsføres i Norge fra 2017 som Opel Ampera-e.
Elizaveta Ukolova
Elizaveta Ukolova (født 12. mars 1998) er en tsjekkisk kunstløper. Hun representerte landet sitt under Vinter-OL 2014 i Sotsji, der hun ble nummer 22 i den individuelle konkurransen. Hun har kvalifisert seg til finalen i to Junior-VM.
Park So-youn
Park So-youn (født 24. oktober 1997) er en sørkoreansk kunstløper. Hun representerte landet sitt under Vinter-OL 2014 i Sotsji, der hun ble nummer 21 i den individuelle konkurransen.
Actinus
Actinus er en slekt av biller som hører til underfamilien storkortvinger (Staphylininae) i familien kortvinger (Staphylinidae). Det er beskrevet ca. 300 arter, 12 av dem er funnet i Norge.
Star Wars: Starfighter
Star Wars: Starfighter er et actionspill utviklet og utgitt av LucasArts. Handlingen foregår i forkant av slaget om Naboo i filmen Star Wars Episode I: Den skjulte trussel. Spilleren spiller side om side med 3 andre starfighterpiloter og man kan styre flere forskjellige romskip i det man forsøker å hindre invasjonen som truer Naboo.
Actinus
Utseende
Store (ca. 20 millimeter), slanke, mørkt metallglinsende kortvinger, bakkroppsspissen gjerne brunrød. Hodet er stort og avrundet firkantet. Pornotum er firkantet, dekkvingene jevnbrede, bakkroppen sylindrisk. Beina er gjerne rødlige.
Star Wars: Starfighter
Ti måneder etter utgivelsen på PlayStation 2 ble en Xbox-versjon utgitt under navnet Star Wars: Starfighter: Special Edition med forbedret grafikk og flerspiller-funksjoner. En oppfølger ble utgitt den 10. mars 2002 ved navn Star Wars: Jedi Starfighter.
Handling
Historien begynner med å vise en av de fire hovedpersonene, Rhys Dallows, et medlem av Naboo Royal Space Fighter Corps (NRSFC) som er på pilot på en N-1 Naboo Starfighter. Han klarer å sprenge en droide-stjernefighter, men blir deretter skutt ned av et annet romskip. Det avsløres denne hendelsen bare var noe Rhys drømte, når han blir vekket av Essara Till - som trener ham opp i grunnleggende manøvrering og kamp. De blir deretter henvist til å forsvare dronningen av Naboo, når de møter embetsmenn fra Trade Federation. Men dette blir avslørt å være en felle. Essara blir drept av et uidentifisert romskip, mens Rhys overlever og blir senere reddet av Toydarian Reti.
Actinus
Utbredelse
Slekten er utbredt i Ny-Guinea og det nordlige Australia.
Bjarne M. Robberstad
Bjarne Martin Robberstad (født 16. mai 1912, død 3. januar 1977) var en norsk embetsmann som var departementsråd i Landbruksdepartementet fra 1959.
Han ble født i Herdla som sønn av fogden Magnus Robberstad (1867-1954) Og Lydia Friis (1873-1939). Han var en bror av Henrik Friis Robberstad og Knut Robberstad. I 1941 giftet han seg med tannlegen Anna Tveit.
Han fullførte videregående utdanning i 1933 og ble uteksaminert med cand.jur. grad i 1937. Han jobbet i Kirke- og undervisningsdepartementet før han ble ansatt som sekretær i Forsyningsdepartementet i 1939. I 1946 gikk han videre til Statens rasjonaliseringsdirektorat som direktør. I 1954 ble han ansatt i Landbruksdepartementet hvor han var departementsråd fra 1959 til 1977.
Fra 1956 til 1960 var han medlem av Oslo bystyre, for Venstre, og styremedlem i Oslo Kinematografer. Han var styremedlem i Statskog fra 1957 til 1966. Han ledet også Det Norske Teatret fra 1948 til hans død i 1977, og Norsk Teaterforening fra 1965 til 1969. Han ledet deretter representantskapet.
Star Wars: Starfighter
Handling
På dette tidspunktet skifter historien til synspunktet til Vana Sage, en leiesoldat ansatt av Trade Federation. Hun hjelper til med å teste romskipet Scarab Starfighter. Men etter at hun har ødelagt en rekke jagerfly, avskjærer astromech-droiden hennes, Mod-3, en sending om den ulovlige invasjonen av Naboo. Men forbundet avslutter deretter hele kontrakten hennes og sender utallige droider, deretter en tropp med leiesoldater etter henne. En av disse droidene fører henne deretter til en produksjonsfabrikk på den vulkanske planeten Eos.
Fabrikken forsøker å ta henne til fange, men hun slipper unna ved å ødelegge generatorene. Nym, en Feeorin-pirat som Vana hadde klart å fange før spillet finner sted, hadde stukket av og truet nå med å drepe Vana. Rhys, Vana, Nym og Reti allierer seg i et forsøk på å stoppe Trade Federation en gang for alle. Gruppen gjennomfører en gerilja-kampanje mot forbundet samtidig som de ødelegger droide-fabrikken på Eos, deaktiverer et Trade Federation-fraktskip og stjeler forsyninger.
Mottagelse
Star Wars: Starfighter ble møtt med positive til gjennomsnittlige anmeldelser. Nettsidene GameRankings og Metacritic ga PlayStation 2-versjonen en score på henholdsvis 86,01% og 84/100. Xbox-versjonen fikk henholdsvis 76,70% og 76/100. PC-versjonen fikk derimot 71,55% og 71/100.
Wenne
Wenne er en elv i Hochsauerlandkreis i Nordrhein-Westfalen i Tyskland. Den er 31,1 km lang, og er en venstre sideelv til elven Ruhr.
Alliansen for europeisk integrasjon
Alliansen for Europeisk Integrasjon (romansk: Alianța pentru Integrare Europeană) var en sentrum-høyre anti-kommunistiske regjerende koalisjon i Moldova fra juli 2009-valget før det mistet en tillitsvotering den 13. februar 2013. Det ble etterfulgt av den anti-kommunistiske Pro-kuropeiske koalisjon.
Alexander Juretzko
Han deltok ved Junior-VM i friidrett 2008, der Tyskland vant bronse på 4 x 400 meter. De andre løperne på det tyske laget var Pascal Nabow, Niklas Zender og Marc-John Dombrowski.
På nasjonalt nivå er han tysk juniormester innendørs to ganger; på 200 meter i 2008 og 400 meter i 2009.
Martijn Keizer
Martijn Keizer (født 25. mars 1988 i Groningen) er en nederlandsk landeveissyklist.
EM i BMX-sykling 2017
EM i BMX-sykling 2017 ble arrangert i Bordeaux i Frankrike fra 14. til 16. juli 2017.